
Ministru kabineta noteikumi Nr. 545
Rīgā 2025. gada 9. septembrī (prot. Nr. 35 25. §)
Grozījumi Ministru kabineta 2015. gada 3. februāra noteikumos Nr. 59 "Valsts un Eiropas Savienības atbalsta piešķiršanas kārtība investīciju veicināšanai lauksaimniecībā"
Izdoti saskaņā ar Lauksaimniecības un lauku attīstības likuma
5.panta 3.1 un ceturto daļu
· Izdarīt Ministru kabineta 2015. gada 3. februāra noteikumos Nr. 59 "Valsts un Eiropas Savienības atbalsta piešķiršanas kārtība investīciju veicināšanai lauksaimniecībā" (Latvijas Vēstnesis, 2015, 29., 157., 198. nr.; 2016, 62., 246. nr.; 2017, 87., 189., 249. nr.; 2018, 68., 123. nr.; 2019, 114., 206. nr.; 2020, 74A., 242. nr.; 2021, 66. nr.; 2022, 34., 248. nr.; 2023, 90., 237. nr.; 2024, 72., 237. nr.; 2025, 46. nr.) šādus grozījumus:
· 1. Izteikt 3. punktu šādā redakcijā:
· "3. Šajos noteikumos paredzētā atbalsta kopējais finansējums 2025. gadam ir 40 746 995 euro, un no tiem piešķir:
· 3.1. 26 541 935 euro – daļējai kredītprocentu dzēšanai;
· 3.2. 9 000 000 euro – ar pētījumu un laboratorisko analīžu veikšanu saistītās materiālās bāzes pilnveidošanai;
· 3.3. 4 000 000 euro – selekcijas materiāla izstrādei, lai veicinātu konvencionālo, integrēto un bioloģisko lauksaimniecības kultūraugu audzēšanas tehnoloģiju ieviešanu;
· 3.4. 1 205 060 euro – 2024. gadā uzsākto atbalsta pasākumu izpildes finansējuma kredītprocentu daļējai dzēšanai."
· 2. Izteikt 31. punktu šādā redakcijā:
· "31. Ja iesniegumos norādītais izmaksājamā atbalsta apmērs pārsniedz šo noteikumu 3.1. apakšpunktā paredzēto finansējumu, Lauku atbalsta dienests proporcionāli samazina to pretendentam izmaksājamo atbalsta daļu, kura kārtējā gadā pārsniedz 60 000 euro."
· 3. Izteikt 41. punktu šādā redakcijā:
· "41. Ja iesniegumos norādītais izmaksājamā atbalsta apmērs pārsniedz šo noteikumu 3.1. apakšpunktā paredzēto finansējumu, Lauku atbalsta dienests proporcionāli samazina to pretendentam izmaksājamo atbalsta daļu, kura kārtējā gadā pārsniedz 60 000 euro."

